**[Njoftim për fituesit në kuadër të thirrjes së parë dhe të dytë për Projekt-Propozime 2025: “Diversiteti na bashkon: Ruajmë traditat dhe zakonet, ndërtojmë të ardhmen” (Thirrja I dhe II).](http://www.pakicatkombetare.gov.al/?p=1031)**

Komiteti për Pakicat Kombëtare shpall listën e përfituesve të mbështetjes financiare për projekt-propozimet e dorëzuara në kuadër të Thirrjes së Parë dhe të Dytë për vitin 2025, me temë:

“Diversiteti na bashkon: Ruajmë traditat dhe zakonet, ndërtojmë të ardhmen”

Mbështetur në VKM 769 datë 15.12.2021 për “Kriteret e mbështetjes së nismave dhe projekteve që synojnë mbrojtjen e të drejtave të pakicave kombëtare, ruajtjen dhe promovimin e identitetit të tyre të dallueshëm kulturor, etnik, gjuhësor, tradicional e fetar dhe kriteret e përzgjedhjes për financimin dhe administrimin e fondit për pakicat kombëtare”,

*- Thirrja e Parë* *për projekt-propozime* e Komitetit për Pakicat Kombëtare  për vitin 2025, qëndroi e hapur nga data **18 shkurt – 3 prill 2025**,

- *Thirrja II* *për projekt-propozime* e Komitetit për Pakicat Kombëtare  për vitin 2025, qëndroi e hapur nga data **23 prill –9 qershor 2025**

Të dyja Thirrjet mbështetën projekte dhe veprimtari që nxisin, ruajnë dhe promovojnë vlerat e trashëgimisë kulturore të pakicave kombëtare në RSH në përputhje me prioritetet e secilës thirrje si: Organizimin e Festivaleve Folklorike me bashkëpunimin e përfaqësuesve të nëntë minoriteteve, promovimin e veshjeve tradicionale të pakicave kombëtare, organizimin e aktiviteteve në fushën e kulinarisë, botime në gjuhët përkatëse të pakicave kombëtare

Fondi i Pakicave Kombëtare për vitin 2025 ishte në vlerën totale prej 12.000.000, përcaktuar kjo me Ligjin Nr. 115/2024 “Për buxhetin e vitit 2025” (ndryshuar me aktin normativ nr. 3, datë 29.4.2025).

Në *Thirrjen e Parë*, paraqitën propozimet e tyre 19 shoqata dhe persona fizikë, nga të cilët u shpallën fitues 2 shoqata, projektet e të cilave u financuan në vlerën prej 6.000.000 lekë.

 Në *Thirrjen e Dytë*, fondi i mbetur ishte në vlerën prej 6.000.000 lekë dhe paraqitën projekt-propozimet e tyre 8 shoqata dhe persona fizikë, nga të cilët u shpallën fitues 7 prej tyre.

Numri total i projekteve të mbështetura 9.

Komisioni i Vlerësimit pjesë përbërëse e të cilit është dhe një përfaqësues i shoqërisë civile, mbështetur në VKM 769 datë 15.12.2021 mbi “Fondin për pakicat kombëtare” Kreu II, Pika 8/c gjatë vlerësimit përzgjodhi projektet, që plotësonin kriteret e vendosura sipas Drejtimeve të Thirrjes dhe Udhëzuesit përkatës.

Lista e plotë e përfituesve gjendet në linkun bashkëngjitur.